
[bookmark: TITTEL]55/46/0/0 og 55/14/0/0 Bruksendring, lienvegen 314 Geilo - Tilbakemelding på søknad om dispensasjon
[bookmark: Start]Refererer til deres dispensasjonssøknad fra arealformålet i forbindelse med bruksendring fra bolig til fritid. Dere ønsker en tilbakemelding på hvor lang tid det tar før vi behandler saken. 

Utgangspunktet er 12-ukers behandlingsfrist, og i dette tilfellet må dispensasjonssøknaden på høring til regionale og statlige myndigheter, og de skal ha fire uker på å gi en uttalelse. 
Før kommunen kan sende den på høring og begynne behandling er det et par ting som må være på plass. 

Det første er at det mangler nabovarsling av dispensasjonssøknaden. Det følger av pbl. § 19-1 at «før vedtak treffes, skal naboer varsles på den måten som nevnt i § 21-3». I § 21-3 kommer det frem at både naboer og gjenboere skal varsles, og i varselet skal det gis melding om at mulige merknader må være kommet til søker innen en frist på minst 2 uker etter at varselet er sendt og grunnlagsmaterialet for søknaden er gjort tilgjengelig. 

Det neste som må være på plass før kommunen kan begynne å behandle en søknad er at det må foreligge avkjørsel. Det følger av pbl. § 27-4 at «avkjørsel fra offentlig veg må være godkjent av vedkommende vegmyndighet jf. veglova §§ 40 til 43» 
I dette tilfelle er det Statens vegvesen som må godkjenne avkjørsel. 

Kommunen bemerker også at i dispensasjonssøknaden så skriver dere at det søkes om dispensasjon fra «tilhørende boplikt for eiendommen Lienvegen 314». Kommunen gjør oppmerksom på Hol kommune har boplikt etter konsesjonsloven. Det vil si at det ikke gis dispensasjon fra boplikten, det må søkes etter konsesjonsloven.

Kommunen opplyser om at saken stilles i bero til vi har mottatt korrekt nabovarslig etter pbl. § 21-3 og at eiendommen er sikret lovlig atkomst, som er avhengig av søknad til Statens vegvesen. 

Med hilsen

